Diari Oficial de la Generalitat Valenciana


Sumari del DOGV 9982, del 13-11-2024 (2024/11394)

RESOLUCIÓ de 14 d'octubre de 2024, per la qual s'accepta la cessió gratuïta, mitjançant mutació demanial externa, d'un solar situat a la plaça de la Comunitat Valenciana, 27, de Redován, per a la construcció d'un centre de salut.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9982

Data del DOGV
:   13-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/11057

CVE
:   SDIN-X-3691-49847

Data del document
:   14-10-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

L'Ajuntament de Redován, en la sessió ordinària del Ple de data 30 de maig de 2024, va acordar l'aprovació inicial de la cessió, mitjançant mutació demanial externa, a favor de la Generalitat i amb destinació a la construcció d'un centre de salut, d'una parcel·la de terreny urbana SAT-1 situada en el sector B-4, plaça de la Comunitat Valenciana, 27, de Redován. Este acord inicial va ser aprovat definitivament per un acord del Ple de l'Ajuntament de data 18 de juliol de 2024.

El solar figura inscrit en el Registre de la Propietat d'Orihuela 2, tom 2600, llibre 113, foli 116 i número de finca 8119, i l'Ajuntament de Redován hi consta com a propietari del ple domini de la totalitat de la finca. La referència cadastral és 1993537XS0786Z0517IB. Igualment, consta en l'inventari de béns de l'Ajuntament de Redován com a terreny urbà de 1.873 m² i per a equipament assistencial.

La Direcció General de Gestió Econòmica, Contractació i Infraestructures, de la Conselleria de Sanitat, mitjançant un escrit de 20 de juny 2024, va proposar l'acceptació de la cessió, per considerar idoni el solar per a la construcció del nou centre de salut de Redován.

La cessió s'efectua conforme al que es disposa en l'article 37 i 44 de la Llei 14/2003, de 10 d'abril, de patrimoni de la Generalitat, i la disposició addicional onze de l'esmentada llei, que regula la facultat de les entitats que integren l'Administració local d'afectar béns i drets demanials a un ús o servici públic competència d'una altra administració i transmetre-li la titularitat d'estos quan siguen necessaris per al compliment dels seus fins.

D’acord amb el que es disposa en l'article 37:

«1. Les administracions territorials de la Comunitat Valenciana podran afectar béns i drets demanials a un ús o servici públic competència de la Generalitat i transmetre-li la titularitat d'estos quan resulten necessaris per al compliment dels seus fins. L'administració adquirent mantindrà la titularitat del bé mentre continue afectat a l'ús o servici públic que va motivar la mutació i, per tant, conserve el seu caràcter demanial. Si el bé o dret no és destinat a l'ús o servici públic o deixa de destinar-se posteriorment, revertirà a l'administració transmitent, i s'integrarà en el seu patrimoni amb totes les seues pertinences i accessions.

2. Correspon al titular de la conselleria competent en matèria de patrimoni l'aprovació, a proposta del departament interessat, de les mutacions demanials externes a favor d'una altra administració i l'acceptació de les efectuades a favor de la Generalitat per altres administracions.»

D'altra banda, l'article 44 de l'esmentada llei establix en el punt 1: «La Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat.» I en el punt 2 afirma: «Per a la seua validesa, la Generalitat haurà d'acceptar la cessió administrativa de béns immobles i drets reals. La competència per a l'acceptació correspon al titular de la conselleria competent en matèria de patrimoni a proposta del departament interessat, i l'acord serà notificat a l'administració cedent i publicat en el *Diari Oficial de la Generalitat Valenciana*. Si no s'establix una altra cosa, els terminis que, si és el cas, s'establixen per al compliment de les condicions es computaran des de la data de la publicació de l'acceptació.»

L'article 27.2.c) de la Llei 14/2003, de 10 d'abril, assenyala que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servici públic. Per tant, una vegada perfeccionada la cessió i acceptació, l'immoble quedarà automàticament afecte al servici públic sanitari i adscrit a la Conselleria de Sanitat, a qui correspondrà la seua administració, defensa i conservació.

Sobre la base dels articles esmentats de la Llei 14/2003, de 10 d'abril, de patrimoni de la Generalitat, i fent ús de les atribucions conferides per la legislació vigent,

RESOLC

*Primer*

Acceptar la cessió gratuïta mitjançant mutació demanial externa d'un solar situat a Redován, amb una superfície de 1.872,6 m², a la plaça de la Comunitat Valenciana, 27, i la referència cadastral del qual és 5914699KA7689R2977ZG.

Consta inscrit en el Registre de la Propietat d'Orihuela 2, tom 2600, llibre 113, foli 116 i número de finca 8119.

L'immoble s'accepta lliure de càrregues i gravàmens i al corrent de qualsevol gasto.

*Segon*

La cessió gratuïta feta per l'Ajuntament de Redován s'efectua per a destinar l'immoble a la construcció d'un nou centre de salut, i consta en escrit del director general de Gestió Econòmica, Contractació i Infraestructures, de data 20 de juny de 2024, que els compromisos derivats de l'acceptació estan inclosos dins de la programació econòmica prevista per la Conselleria de Sanitat.

*Tercer*

L'immoble acceptat haurà d'incorporar-se a l'Inventari general de béns i drets de la Generalitat com a bé de domini públic afecte al servici públic sanitari i adscrit a la Conselleria de Sanitat, a qui correspondran les competències demanials sobre este, inclosa la seua administració, defensa i conservació. Així mateix, haurà d'inscriure's a nom de la Generalitat en el registre de la propietat i en cadastre.

*Quart*

Notificar esta resolució a l'Ajuntament de Redován i a la Conselleria de Sanitat i procedir a la publicació en el *Diari Oficial de la Generalitat Valenciana*, en compliment del que disposa l'article 44 de la Llei 14/2003, de 10 d'abril, de patrimoni de la Generalitat.

Contra el present acte, que posa fi a la via administrativa, s'hi pot interposar un recurs contenciós administratiu, en el termini de dos mesos comptats a partir de l'endemà de la notificació, davant la jurisdicció contenciosa administrativa, i de conformitat amb el que es disposa en l'article 46 de la Llei 29/1988, de 13 de juliol, reguladora de la jurisdicció contenciosa administrativa. No obstant això, s'hi podrà interposar un recurs potestatiu de reposició, en el termini d'un mes a comptar de l'endemà de la notificació, davant l'òrgan que va dictar l'acte, tot això de conformitat amb el que es disposa en l'article 123 de la Llei 39/2015, d'1 d'octubre, del procediment administratiu comú de les administracions públiques, i sense perjuí que es puga exercir qualsevol altre que s'estime procedent.

  

València, 14 d'octubre de 2024

(p. d. Resolució 12.02.2024; DOGV 9792, 20.02.2024)

Antonio Joaquín Woodward Poch

Director general de Patrimoni